Zoom-konferencia közben ölt meg egy férfit a saját fia
Látták a gyilkosságot a chatszoba résztvevői, és hívták a rendőröket.
Mintegy húszan vettek részt egy online beszélgetésen a Zoom rendszerében, amikor az egyik társukat halálosan megkéselte a saját fia.

A New York Times tudósításából kiderül, a 72 éves Dwight Powers halálról az online szoba résztvevői értesítették a rendőrséget. Egyesek magát a gyilkosságot is láthatták, mert ők adták meg az elkövető személyleírását.

A férfi fiát egy órán belül elfogták, miután kiugrott a második emeleti ablakból. Indítékairól egyelőre nincs hír.

A nyitóképünk illusztráció
gyilkosság Amerikai Egyesült Államok Zoom biztonsági problémái zoom